open-index/open-wikipedia-markdown huggingface dataset:
Saksalaiset Formula 1 -kuljettajat

Saksasta on tullut yhteensä 53 Formula 1 -kuljettajaa, joista kolme on maailmanmestareita. Heistä Sebastian Vettel on nykyisin vielä mukana.  Michael Schumacherilla on lukuisia F1-ennätyksiä, muun muassa eniten maailmanmestaruuksia. Vuonna 2008 Sebastian Vettelistä tuli nuorin kilpailun voittanut kuljettaja (ei enää voimassa), ja vuonna 2010 hänestä tuli nuorin Formula 1 maailmanmestari.  Vuonna 2016 Nico Rosbergista tuli kolmas saksalainen maailmanmestari.  Formula 1 -kaudella 2019 on mukana kaksi saksalaista.

## Maailmanmestarit ja kilpailun voittaneet
Ensimmäinen saksalaismestaruus tuli vasta vuonna 1994 Michael Schumacherin voitettua ensimmäisen seitsemästä maailmanmestaruudesta.  Sebastian Vettelistä tuli vuonna 2010 toinen saksalainen maailmanmestari. Hän voitti mestaruudet myös 2011, 2012 ja 2013.   Nico Rosberg on kolmas saksalainen kuljettaja, joka on voittanut maailmanmestaruuden. Se tapahtui kaudella 2016. Wolfgang von Trips oli lähellä voittaa mestaruuden vuonna , mutta hän kuoli onnettomuudessa toiseksi viimeisessä osakilpailussa ja sijoittui lopulta toiseksi mestaruuskamppailussa, vain yhden pisteen erolla Phil Hilliin.  

Yhteensä seitsemän saksalaista on onnistunut voittamaan osakilpailun.  Michael Schumacher on saavuttanut eniten voittoja, yhteensä 91.  Vettelillä on tähän mennessä 52 voittoa.   Ralf Schumacher voitti kuusi ja Heinz-Harald Frentzen voitti kolme.    Wolfgang von Trips, joka oli ensimmäinen saksalainen osakilpailuvoittaja, voitti kaksi kilpailua, joista molemmat olivat vuonna 1961.   Nico Rosberg voitti uransa aikana 23 kilpailua ja Jochen Mass yhden.   

## Nykyiset kuskit
Sebastian Vettel ajoi ensimmäisen kilpailunsa 2007 Yhdysvaltain GP:ssä, sijoittuen kahdeksanneksi saavuttaen uransa ensimmäisen MM-pisteen. Hänestä tuli myös kaikkien aikojen nuorin pisteille ajanut kuljettaja.  Kaudella 2010 Vettel aloitti neljä kautta kestäneen mestaruusputkensa, tullen kaikkien aikojen nuorimmaksi Formula 1-maailmanmestariksi. Nykyään Vettel ajaa Scuderia Ferrarin tallissa.  

Tiedosto:Sebastian Vettel 2012 Bahrain GP.jpg|alt=Sebastian Vettel, 2012


## Lähteet
Nuorapainannekeramiikka

**Nuorapainannekeramiikka** oli Intiassa noin 8000-1400 eaa. vallinnut saviastioiden tekotapa, jossa
astiat koristeltiin nuorapainenteilla. Tyyliltään tämä keramiikka eroaa indoeurooppalaisesta nuorakeramiikasta, johon tätä keramiikkaa ei saa sekoittaa. Kulttuurin painopistelaue oli itäisessä Gangesin ja keskisessä laaksossa ja Assamissa. Tunnettuja löytöpaikkoja Lahuradeva, Chirand. Lännempänä oli tämän kulttuurin myöhäisvaiheessa okralla maalattu keramiikka. Muualta tämän tyyppistä keramiikaka on tavattu mm Syyriasta ja Kiinasta.

## Lähteet
Havuloiskärsäkäs

**Havuloiskärsäkäs** (*Anthribus nebulosus*) on typpykärsäkkäiden (*Anthribidae*) heimoon kuuluva loiskärsäkässuku. Aikuinen havuloiskärsäkäs on kooltaan 2,5 – 4 mm ja sillä on lyhyt kärsä. Lajin peitinsiivet ovat valkotäpläiset ja etuselän takareuna mutkittelee aaltomaisesti ja siinä esiintyy vaalea ristikkokuvio.
Havuloiskärsäkkään toukat elävät kuusissa ja syövät ravinnokseen kilpikirvoihin kuuluvia lajeja kuten Eulecanium tiliae ja Physokermes hemicryphus. Aikuisia havuloiskärsäkkäitä löytyy puunrunkojen lisäksi myös tuomien ja pihlajien kukista.

Havuloiskärsäkästä esiintyy Suomen lisäksi ainakin Yhdysvalloissa ja Euroopassa. Laji on luokiteltu Suomessa elinvoimaiseksi.

## Lähteet

## Aiheesta muualla
*Laji.fi: Havuloiskärsäkäs (''Anthribus nebulosus'')
*iNaturalist: Havuloiskärsäkäs (''Anthribus nebulosus'')
*ITIS: Anthribus nebulosus 
*University of Michigan, Animal Diversity Web (ADW): Anthribus nebulosus 
*UniProt: Taxonomy - Anthribus nebulosus 
* Global Biodiversity Information Facility (GBIF): Anthribus nebulosus 
*Iowa State University, Bug Guide: Species Anthribus nebulosus 
*Iowa State University, Bug Guide: Species Anthribus nebulosus (kuvia)
Flying Mile

**Flying Mile** on laskettelurinne Mont-Tremblantissa Quebecissä Kanadassa.

Flying Mile -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja. Mont-Tremblantissa järjestettiin ensimmäistä kertaa maailmancupin kumparelaskukilpailut 27. tammikuuta 1996 ja vuoteen 2005 asti ne käytiin vuosittain Mont Tremblant -vuoren toisella puolen olevalla Cossack-rinteellä.

Ensimmäinen alppihiihdon maailmancupin osakilpailu järjestettiin rinteellä joulukuussa 2023.

## Lähteet
*Mont Tremblant Ski Resort tremblant.ca 
*Trail Report | Mont Tremblant Ski Resort tremblant.ca 
*Ski Trails & Hiking Maps | Mont Tremblant Ski Resort tremblant.ca 
*Ski Trail Map | Mont Tremblant Ski Resort tremblant.ca 
*Results – Mont Tremblant fis-ski.com 
*Results – Mont Tremblant fis-ski.com 

### Viitteet
Fahrenheit 451 (vuoden 2018 elokuva)

**Fahrenheit 451** on Ramin Bahranin käsikirjoittama ja ohjaama yhdysvaltalainen elokuva vuodelta 2018. HBO-maksukanavan tuottama elokuva on tulevaisuusdystopia, joka perustuu Ray Bradburyn samannimiseen tieteisromaaniin vuodelta 1953. Ensimmäisen ja tunnetumman elokuvaversion kirjasta ohjasi François Truffaut vuonna 1966.

Bahranin versiossa pääosia, palomies Guy Montagia näyttelee Michael B. Jordan ja tämän esimiestä Michael Shannon. 

Elokuva ei saanut kovin suopeita arvosteluja.

## Rooleissa

## Lähteet
Brumadinhon pato-onnettomuus

**Brumadinhon pato-onnettomuus** tapahtui Brumadinhon kaupungissa Minas Geraisin osavaltiossa Brasiliassa 25. tammikuuta 2019. Padon murruttua kaivosyhtiö Valen rautamalmikaivoksen jäteliejua pääsi valumaan toiseen patoon ja ympäristöön. Onnettomuudessa kuoli ainakin 248 ihmistä.

Pato-onnettomuus aiheutti rautamalmin maailmanmarkkinahinnan nousun, kun markkinoilla pelätään tiukempaa Valen toiminnan sääntelyä ja Valen kaivoksia on suljettuina, kun niissä luovutaan vastaavanlaisista onnettomuuden aiheuttaneista patorakennelmista.

## Katso myös
*Unkarin myrkkyvuoto
*Bento Rodriguesin pato-onnettomuus

## Lähteet

## Aiheesta muualla
Laulujoutsen (kirja)

**Laulujoutsen – Ultima Thulen lintu** on Yrjö Kokon vuonna 1950 julkaisema kerronnallinen tietokirja laulujoutsenesta. Teoksen vaikutuksesta Suomessa äärimmäisen uhanalaiseksi käynyt laji saatiin pelastettua. Sen on sanottu olleen ensimmäisiä länsimaisia luonnonsuojelukirjoja, jotka vaikuttivat suuresti uhanalaisten lajien suojeluun. Kirjan on kustantanut WSOY.

Laulujoutsen oli 1940-luvulle tultaessa käynyt Suomessa metsästyksen ja munienkeräilyn vuoksi erittäin uhanalaiseksi ja sitä tavattiin enää Itä- ja Pohjois-Suomen rajaseuduilla. Vuonna 1949 koko Suomessa arvioitiin olevan vain 15 pesivää laulujoutsenparia, eivätkä niistäkään kaikki pesineet joka vuosi. Eläinlääkäri ja luontokuvaaja Yrjö Kokko, joka tunnettiin parhaiten satukirjastaan *[[Pessi ja Illusia]]*, yritti viiden vuoden ajan turhaan valokuvata laulujoutsenta Käsivarren Lapissa oppaanaan Enontekiön nimismies Sulo Rova. Kuudentena keväänä vuonna 1950 he lopulta onnistuivat löytämään laulujoutsenparin pesäpaikan syrjäiseltä erämaalammelta ja saivat kuvattua joutsenia kolmen viikon ajan poroksi naamioidun piilokojun avulla. *Laulujoutsen*-kirja on kertomus kuvausretkestä sekä laulujoutsenen roolista suomalaisessa mytologiassa ja kansanperinteessä aina *[[Kalevala]]sta* alkaen. Teos päättyy Kokon korkealentoiseen ylistysrunoon myyttisen linnun kauneudelle ja uljaudelle. Hän rinnastaa siinä laulujoutsenen katoamisen sivistyksen katoamiseen.

Kokosta ja Rovasta käytetään kirjassa nimiä Tiiti ja Niuniu, laulujoutsenparista puolestaan nimiä Marski ja Hanna marsalkka Mannerheimin ja laulaja Hanna Granfeltin mukaan. Joutsenten kuvauspaikkaa Kokko kutsuu nimellä Ihannelampi, mutta hän kuvailee sen sijainnin tahallaan harhaanjohtavasti, jotta lukijat eivät olisi etsiytyneet lammelle häiritsemään joutsenten pesintää. Kokon elämäkerran kirjoittaneen Jukka Parkkisen tietojen mukaan kyseessä on mahdollisesti ollut Enontekiöllä melko lähellä Norjan rajaa sijaitseva Mustinjärvi tai sen viereinen lampi.

*Laulujoutsenesta* tuli välitön myyntimenestys ja kustantajan mukaan 15&nbsp;000 kappaleen ensimmäinen painos myytiin loppuun viikossa. Teos aiheutti nopeasti täyskäännöksen laulujoutsenten kohtelussa, ja lajin kanta alkoi pian elpyä Suomessa. On arveltu, että ilman Kokon kirjaa laulujoutsenta ei luultavasti olisi koskaan suojeltu Suomessa ja se olisi todennäköisesti hävinnyt maasta kokonaan. Kirja käännettiin ruotsiksi 1951, saksaksi 1952 ja ranskaksi 1956. Suomeksi siitä julkaistiin vuoteen 1994 mennessä kuusi painosta. Kokko luopui *Laulujoutsenen* ilmestyttyä virastaan Muonion piirieläinlääkärinä ja jättäytyi loppuiäkseen vapaaksi kirjailijaksi. Hän julkaisi vuonna 1954 toisen laulujoutsenia käsitelleen teoksen *Ne tulevat takaisin*.

## Katso myös
*Ultima Thule

## Lähteet
Kirjallisuusvuosi 1877

**Kirjallisuusvuosi 1877** käsittelee vuoden 1877 tärkeitä kirjallisuuden tapahtumia, uutisia ja julkistuksia.

## Tapahtumia
* Lars Nevanlinnan kehittämä pikakirjoitusjärjestelmä otettiin käyttöön Suomen säätyvaltiopäivillä.
* Adolf von Becker esitti ensimmäisenä Suomessa säätyvaltiopäivillä 1877 ehdotuksen tekijänoikeus- ja omistuslaista.

## Julkaisuja

* H. P. Blavatsky &ndash; *[[Hunnuton Isis]]*
* Fjodor Dostojevski &ndash; *Naurettavan ihmisen uni* (novelli, suom. 1960 ja 2007)
* Anna Sewell &ndash; *[[Uljas Musta]]*
* Leo Tolstoi &ndash; *[[Anna Karenina]]*
* Ivan Turgenev &ndash; Новь (*Nov*, tekijän viimeiseksi jäänyt romaani, suom. *Neitsytmantu*)
* Jules Verne &ndash; *[[Hector Servadacin avaruusmatka]]*
* Jules Verne &ndash; *Les Indes noires*

## Palkintoja

## Lähteet
Ampumahiihdon nuorten maailmanmestaruuskilpailut 2016

**[[Ampumahiihdon nuorten maailmanmestaruuskilpailut]] 2016** järjestettiin Romanian Cheile Grădișteissa tammi-helmikuussa 2016. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa. Aiemmin stadion oli isännöinyt mm. edellisen kesän kesäampumahiihdon mm-kilpailuja.

## Kilpailuohjelma
Kilpailuissa oli 16 eri kilpailutapahtumaa. Alle 22-vuotiaiden kilpailut vaikuttivat myös IBU Juniorcupin pisteisiin.







### Lyhenteet

## Tulokset
### Miehet, alle 22
#### 15 km normaalimatka



**Päivämäärä**: 28. tammikuuta



#### 10 km pikakilpailu



**Päivämäärä**: 30. tammikuuta



#### 12,5 km takaa-ajo



**Päivämäärä**: 31. tammikuuta



#### 4x7,5 km viesti



**Päivämäärä**: 2. helmikuuta



### Naiset, alle 22
#### 12,5 km normaalimatka



**Päivämäärä**: 28. tammikuuta



#### 7,5 km pikakilpailu



**Päivämäärä**: 30. tammikuuta



#### 10 km takaa-ajo



**Päivämäärä**: 31. tammikuuta



#### 3x6 km viesti



**Päivämäärä**: 2. helmikuuta



### Miehet, alle 19
#### 12,5 km normaalimatka



**Päivämäärä**: 27. tammikuuta



#### 7,5 km pikakilpailu



**Päivämäärä**: 29. tammikuuta



#### 10 km takaa-ajo



**Päivämäärä**: 31. tammikuuta



#### 3x7,5 km viesti



**Päivämäärä**: 1. helmikuuta



### Naiset, alle 19
#### 10 km normaalimatka



**Päivämäärä**: 27. tammikuuta



#### 6 km pikakilpailu



**Päivämäärä**: 29. tammikuuta



#### 7,5 km takaa-ajo



**Päivämäärä**: 31. tammikuuta



#### 3x6 km viesti



**Päivämäärä**: 1. helmikuuta



## Mitalitaulukko

## Lähteet
Kirjallisuusvuosi 1876

**Kirjallisuusvuosi 1876** käsittelee vuoden 1876 tärkeitä kirjallisuuden tapahtumia, uutisia ja julkistuksia.

## Tapahtumia
* Henrik Ibsenin näytelmä *[[Peer Gynt]]* esitettiin Norjassa ensi kerran Edvard Griegin musiikkinäytelmänä.
* Venäjänkielinen Raamattu julkaistiin ensimmäisen kerran. Tosin Uusi testamentti oli julkaistu jo vuonna 1822. Vanhoilliset piirit vastustivat venäjäntämistä sillä perusteella, että Raamatun pitäisi olla vain papiston käsissä eikä ihmisten pitäisi lukea sitä omin päin. Papisto käytti kirkkoslaavin kielellä kirjoitettua Raamattua.
* Keisari Aleksanteri II kielsi ukrainan kielen käytön kirjallisuudessa Venäjän hallitsemalla alueella. Kieli pysyi kuitenkin käytössä Itävalta-Unkarin hallitsemassa Galitsiassa.

## Julkaisuja

* Louisa May Alcott &ndash; *[[Kun ruusu puhkeaa]]*
* Isabella Banks &ndash; *The Manchester Man*
* Lewis Carroll &ndash; *The Hunting of the Snark: An Agony in Eight Fits* (nonsense-runoteos, suom. *[[Kraukijahti]]*, 2013)
* George Eliot &ndash; *Daniel Deronda* (suomennos vuonna 2019)
* *[[Nordisk familjebok]]*, 20-osainen ruotsalainen tietosanakirja (ensimmäinen osa, loput vuoteen 1899 mennessä)
* Anthony Trollope &ndash; *The Prime Minister*
* Mark Twain &ndash; *The Adventures of Tom Sawyer* (suom. *[[Tom Sawyerin seikkailut]]*, 1879, 1909, 1926, 1937, 1973)
* Jules Verne &ndash; *Michel Strogoff* (suom. *[[Tsaarin kuriiri]]*, 1912, 1927, 1955)
* Jules Michelet &ndash; *Histoire de France*

## Palkintoja

## Lähteet
Rottalinja

**Rottalinjat** olivat järjestettyjä pakoreittejä, joita pitkin monet natsit ja fasistit pääsivät pakenemaan Euroopasta toisen maailmansodan jälkeen. Ne johtivat enimmäkseen turvapaikkoihin moniin Latinalaisen Amerikan maihin, erityisesti Argentiinaan, Chileen, Paraguayhin, Kolumbiaan, Brasiliaan, Uruguayhin, Meksikoon, Guatemalaan, Ecuadoriin ja Boliviaan sekä lisäksi Yhdysvaltoihin ja Sveitsiin. Oli olemassa kaksi pääreittiä: ensimmäinen johti Saksasta Espanjaan ja sieltä edelleen Argentiinaan, toinen Saksasta Roomaan, sieltä Genovaan ja sieltä edelleen Etelä-Amerikkaan.

## Lähteet
Amerikan karsinnat salibandyn naisten maailmanmestaruuskilpailuihin 2019

**Amerikan [[karsinnat salibandyn naisten maailmanmestaruuskilpailuihin 2019]]** järjestetään helmikuussa 2019 Detroitissa, Yhdysvalloissa. Karsintoihin osallistuu vain Yhdysvallat ja Kanada.

Joukkueet pelaavat kaksi ottelua. Tuplaottelun voittaja pääsee joulukuussa pelattavaan MM-lopputurnaukseen.

## Ottelut

## Lähteet
* http://www.floorball.org/pages/EN/Womens-WFCQ-2019-AMER-USA
Amino- ja karboksiterminaali

**Aminoterminaali**, **N-terminaali** eli **N-terminus** on haarautumattoman aminohappoketjumolekyylin se pää, jossa on aminohappoon sitoutumaton vapaa aminoryhmä (-NH2).

**Karboksiterminaali**, **C-terminaali** eli **C-terminus** on haarautumattoman aminohappoketjumolekyylin se pää, jossa on aminohappoon sitoutumaton vapaa karboksyylihapporyhmä (-COOH).

N/C-terminaalit voidaan yhä määritellä N/C-terminaaleiksi vaikka niihin olisi liittynyt muita molekyylejä, kunhan liittyneet molekyylit eivät ole aminohappoja.

N/C-terminaalien käsitteitä käytetään esimerkiksi paikantamaan peptidien tai proteiinien alueita. Tätä voidaan käyttää tarkempaan rakennejaotteluun ja siten myös osoittamaan kirjallisesti/sanallisesti jonkin tietty kohta peptidin/proteiinin rakenteessa.

Käsite on hyödyllinen myös peptidien/proteiinien rakenteiden yksinkertaistetuissa esitystavoissa. Kemiassa pätevän käytännön mukaan nimettäessä tai esitettäessä aminohappoketju, edetään sen N-terminaalista vasemmalle oikealle kohti C-terminaalia. Aminohappoja voidaan esittää typistetysti niiden kirjainsymboleina. Alaniini on A ja glysiini G. Siten yleisen säännön mukaan esimerkiksi sekvenssin *GGAA* N-terminaali alkaa glysiinistä. *AAGG*-sekvenssissä N-terminaali alkaa alaniinista.

## Lähteet
Urheilun pikku jättiläinen

**Urheilun pikku jättiläinen – Ohjekirja nuorille urheilijoille, tietokirja kaikille urheilunharrastajille** on Martti Jukolan laatima ja WSOY:n vuonna 1945 julkaisema urheiluaiheinen hakuteos. Se on yksi WSOY:n julkaisemista Pikkujättiläinen-teemakirjoista, jotka nimettiin Yrjö Karilaan vuonna 1924 kokoaman alkuperäisen *[[Pikku jättiläinen]]* -yleistietoteoksen mukaan.

*Urheilun pikkujättiläisessä* esitellään eri urheilulajien sääntöjä, historiaa ja tekniikan kehitystä, minkä ohella se sisältää kattavat tilastot olympialaisista, muista arvokisoista ja Suomen maaotteluista, luettelot eri lajien Suomen-mestareista ja Työväen Urheiluliiton mestareista sekä tunnettujen urheilijoiden pienoiselämäkertoja. Osa esitellyistä lajeista oli vielä tuolloin suomalaisille jokseenkin tuntemattomia, kuten maahockey ja hevospoolo. WSOY tilasi teoksen alkujaan Kalle Karvoselta, joka kuitenkin joutui jatkosodan aikana rintamalle, joten keväällä 1944 apuun pyydettiin tunnettu urheiluselostaja ja -kirjailija Martti Jukola. Kun Karvonen kaatui sodassa samana kesänä, Jukola toimitti kirjan yksin ja sai Karvosen leskeltä Annikki Karvoselta oikeudet käyttää tämän keräämää aineistoa. Kirjan tekemiseen osallistui useita avustajia, mutta Jukola kirjoitti pääosan siitä itse.

Teos oli ilmestyessään suuri menestys. Sisältöä päivitettiin vuoden 1951 neljänteen painokseen sekä vuoden 1958 viidenteen painokseen, jonka Reino Hirviseppä toimitti Jukolan kuoltua. Kirjaa myytiin kaikkiaan 78&nbsp;000 kappaletta, mikä tekee siitä kaikkien aikojen myydyimmän suomalaisen urheilukirjan.

## Lähteet
Cooper Union

**Cooper Union**, virallisesti *The Cooper Union for the Advancement of Science and Art*, on New Yorkin Manhattanilla sijaitseva yksityinen korkeakoulu, joka on erikoistunut insinööritieteisiin, arkkitehtuuriin ja kuvataiteisiin. East Villagessa sijaitsevan oppilaitoksen perusti vuonna 1859 teollisuusmies ja keksijä Peter Cooper, esikuvanaan Pariisin École polytechnique, ja sitä rahoittivat myöhemmin myös terästehtailija Andrew Carnegie ja Cooperin vävypojan Abram S. Hewittin suku. 1940-luvulla Hewittit lahjoittivat koululle New Jerseyssä sijaitsevan Ringwoodin kartanonsa maita, ja syntyi koulun oma maaseutukampus ja virkistysalue Green Camp.

Cooper Union tuli alusta saakka tunnetuksi opiskelijoille maksuttomana korkeakouluna, jossa jokainen sisäänotettu sai täyden stipendin. 2010-luvun vaihteessa oppilaitos joutui talousongelmiin rakennettuaan Cooper Squarelle uuden kalliin ja näyttävän toimitalon. Se otti käyttöön opintomaksut, mistä seurasi mielenosoituksia ja protesteja.

Cooper Union -oppilaitoksessa opiskelee kerrallaan noin tuhat opiskelijaa. Päätoimista opetushenkilöstöä oli lukuvuonna 2017–2018 yhteensä 57.

Cooper Unionin tunnettuihin opiskelijoihin kuuluvat keksijä Thomas Edison, abstrakti maalari Lee Krasner, kuvanveistäjä Augustus Saint-Gaudens, arkkitehti Daniel Libeskind ja *Batman*-sarjakuvan luoja Bob Kane.

Cooper Unionin kirjasto oli aikoinaan New Yorkin kaupungin ensimmäinen ilmainen lukusali.

## Katso myös
*Cooper Hewitt -museo

## Lähteet

 
## Aiheesta muualla
Palvelutalo

**Palvelutalo** tai **tavallisen palveluasumisen yksikkö** on ikääntyneiden ihmisten tuetun asumisen muoto, joka on suunnattu hoivakoti-asumista parempikuntoisille henkilöille. Ajatuksena on, että asukas voi elää ”oman näköistään vanhuutta”.

## Asumisen kesto

Palvelutaloissa voi pitkäaikaisen asumisen lisäksi asua myös tilapäisesti lyhyemmän ajan.

## Toiminnan tavoite

Palvelutaloasumisessa toiminnan tavoitteena on asukkaan toimintakyvyn edistäminen ja ylläpitäminen, mikä tapahtuu asukkaan, omaisten ja moniammatillisen tiimin yhteistyönä tehdyn hoito- ja palvelusuunnitelman mukaisesti.

Ajatuksena on, että asukas voi elää ”oman näköistään vanhuutta”.

## Yhteinen toiminta

Asukkaat osallistuvat voimiensa sekä kiinnostuksensa mukaan palvelukeskuksen tarjoamiin ohjelmiin ja liikuntatapahtumiin sekä usein ruokaillen yhteisöllisesti palvelukeskuksen ravintolassa.

## Vastuuhoitaja ja arjen avustus

Asukkaalla on vastuuhoitaja, joka vastaa hoito- ja palvelusuunnitelman laatimisesta. Hoito- ja palvelusuunnitelmaan kirjataan asukkaan tiedot sekä asukkaalle sovittu hoiva ja muu apu.

Asukkaalla on mahdollisuus saada apua ateria- ja lääkehuoltoon, henkilökohtaiseen hygieniaan, kauppa- ja talousasioiden hoitamiseen, siivoukseen sekä muun muassa saattoapua lääkärille mentäessä.

Turvapuhelin kuuluu palvelutalon vakiovarustukseen. Vastuuhoitajat pitävät tarvittaessa yhteyttä myös omaisiin. Asukas saa tarvitsemansa lääkärin palvelut joko yleiseltä tai kotihoidon lääkäriltä.

## Katso myös
* Vanhustenhuolto
* Hoivakoti eli vanhainkoti
* Sosiaalipolitiikka

## Lähteet

## Aiheesta muualla

* Miten valita palvelutalo? HS etsi vastaukset 14 kysymykseen vanhushoidon kirjavasta tarjonnasta
Morita

**Morita** voi tarkoittaa ainakin seuraavia:

* Akio Morita (1921&ndash;1999), japanilainen liikemies
* Chiaki Morita (s. 1968), japanilainen ääninäyttelijä
* Hidemasa Morita (s. 1995), japanilainen jalkapalloilija
* Jungo Morita (s. 1947), japanilainen lentopalloilija ja olympiavoittaja
* Masakatsu Morita (1945&ndash;1970), japanilainen itsemurhan tehnyt aktivisti
* Masakazu Morita (s. 1972), japanilainen ääninäyttelijä
* Pat Morita (1932&ndash;2005), yhdysvaltalais-japanilainen näyttelijä.
### Kuvitteelliset
* Jim Morita, yksi Kapteeni Amerikan Ulvovista Kommandoista
Viinintuotanto Ranskassa

**Viinintuotanto on Ranskassa** tärkeä maatalouden osa-alue. Ranska on monena vuonna ollut maailman suurin viinintuottaja. Italian ja Espanjan jälkeen Ranska on maailman kolmanneksi suurin viinin viejämaa.

## Tuotantoalueet
Ranska oli pinta-alaltaan kolmanneksi suurin viinintuottaja vuonna 2015 noin 8 000 km² kasvatusalueellaan. Siellä on monta alkuperäsuojattua viinilaatua, kuten samppanja Champagnen maakunnasta ja Savennières Anjousta.

Ranskan viisi tärkeintä viinialuetta ovat Bordeaux, Burgundi, Rhône, Loire ja Alsace. Pohjoisen Champagnessa tuotetaan samppanjaa.

## Laatuluokat
Ranskalaisen viinin laatuluokat ovat Appellation d’origine contrôlée (AOC tai AC), Vin délimité de Qualité supérieure (VDQS), Vin de pays (alueviini) ja Vins de table (pöytäviini).

## Rypäleet
* Chenin Blanc
* Chardonnay
* Pinot Noir
*Cabernet Sauvignon

## Lähteet

## Aiheesta muualla
Luettelo omenalajikkeista

**Luettelo omenalajikkeista** on luettelo omenalajikkeista. Omenalajikkeita tunnetaan kaikkiaan yli 7500. Kaupallisia päälajikkeita on noin sata.

## Suomessa kasvatettuja omenia
Näitä lajikkeita kasvatetaan Suomessa myyntiin.
* Valkea Kuulas
* Jaspi
* Julyred
* Raike
* Discovery
* Collina
* Summerred
* Lobo
* Amorosa
* Aroma
* Eva

## Suomeen tuotavia omenia
Näitä tuodaan Suomeen ulkomailta myyntiin.
* Royal Gala
* Golden Delicious
* Granny Smith
* Shampion
* Ida Red
* Kanzi
* Cripps Pink (Pink Lady)

## Muita omenia
* Ingrid Marie 
* Braeburn 
* Rambo (omena), elokuvasankarin nimen lähde

## Lähteet
Amerikanrottaterrieri

**Amerikanrottaterrieri** () on yhdysvaltalainen koirarotu, jolla ei ole FCI:n tunnustusta. Suomen Kennelliitto kuitenkin hyväksyi sen viralliseksi roduksi vuonna 2016.

## Ulkonäkö
Amerikanrottaterrieri on rakenteeltaan vankka ja tiivis. Ensivaikutelma on urheilullinen, lihaksikas, jäntevä ja tyylikäs. Runko on hieman säkäkorkeutta pidempi. Pää on tylpän kiilan muotoinen, kallo kohtuullisen leveä ja melko litteä. Otsapenger erottuu selkeästi muttei saa olla liioiteltu. Silmät ovat soikeat ja hieman vinoasentoiset, väriltään pähkinänruskeasta tummanruskeaan. Sinisillä yksilöillä sallitaan myös harmaat silmät. Korvat ovat V:n muotoiset, kohtuullisen teräväkärkiset ja kooltaan sopusuhtaiset. Niiden asento vaihtelee: sekä pystyt, puolipystyt että taittokorvat hyväksytään. Kuono on hieman kalloa lyhyempi ja kirsua kohti sulavasti kapeneva. Kirsun väri soveltuu karvapeitteen väriin, muttei saa koskaan olla lihanvärinen. Huulet voivat olla mustat, vaaleanpunaiset tai pilkuttuneet. Purenta on yleensä leikkaava, mutta myös tasapurenta hyväksytään. Runko on vahva, tiivis ja notkea, ylälinja sulavalinjainen. Rintakehä on pitkä ja soikea, selkä tiivis ja tasainen. Alalinja on kevyesti nouseva. Häntä voi olla joko pitkä tai luonnontöpö. Yhdysvalloissa pitkä häntä yleensä typistetään.

Kuva:Rat Terrier head.jpg|Pystyt korvat
Kuva:AmRatTerr2 wb.jpg|Puolipystyt korvat


Karvapeite on lyhyt, sileä ja kiiltävä. Väritys on aina valkokirjava, jossa mikä tahansa väritys valkoisella pohjalla hyväksytään. Käytännössä mahdolliset väritykset ovat valkoinen keltaisin, sitruunankeltaisin, aprikoosinvärisin, punaisin, suklaanruskein, sinisin tai mustin merkein; myös kolmivärinen sallitaan siten että edellä mainituilla kirjavilla väreillä on lisäksi tan-merkit (sävy vaihtelee kermasta ruosteenruskeaan; myös mäyränharmaat merkit sallitaan). Myös yksivärinen valkoinen sallitaan.

Kuva:Art-red&white profile.jpg|Punavalkoinen
Kuva:Blue coated rat terrier.jpg|Sinivalkoinen
Kuva:Art-blacktri profile2.jpg|Black tricolor (kolmivärinen)


Rodusta on kaksi kokomuunnosta: pieni (*miniature*) ja keskikokoinen eli normaalikokoinen (*standard*). Pienen säkäkorkeus on 25,5–33 cm ja keskikokoisen/normaalikokoisen 33–45,5 cm.

## Luonne ja käyttäytyminen
Rotu on tarmokas, tottelevainen ja tarkkaavainen. Se kiintyy helposti omistajaansa ja on helposti koulutettavissa. Saattaa suhtautua varautuneesti vieraisiin ihmisiin, mutta tulee normaalisti muiden koirien kanssa hyvin toimeen.

## Alkuperä
Amerikanrottaterrieri toimi alun alkaen maatilojen rottakoirana. Sen lisäksi sitä käytettiin vahtikoirana, metsästyskoirana ja kanalan vartiokoirana. Vuonna 2010 American Kennel Club hyväksyi rodun Miscellaneous-luokkaan, josta se siirtyi myöhemmin Terrier-luokkaan.

## Lähteet

## Katso myös
*Amerikankarvatonterrieri
*Deckerinterrieri
Otto Invenius

**Otto Invenius** (s. 9. joulukuuta 2000 Leppävirta) on suomalainen ampumahiihtäjä. Hän edustaa seuratasolla Soisalon Ampumahiihtäjiä. Myös hänen isoveljensä, Tuukka Invenius, on ampumahiihtäjä.

## Ura
Otto Invenius pääsi ensimmäisen kerran Suomen ampumahiihtomaajoukkueeseen vuoden 2017 nuorten maailmanmestaruuskilpailuissa. Tuolloin hänen ainoa matkansa oli viesti, jossa Suomi sijoittui kuudenneksi. Seuraavana vuonna hän oli parhaimmillaan takaa-ajon 12:s. Lisäksi hän kuului jälleen kuudenneksi sijoittuneeseen viestijoukkueeseen. Vuoden 2019 nuorten MM-kilpailuissa Invenius ylsi alle 19-vuotiaiden normaalimatkalla kymmenenneksi ja sijoittui pronssille pikakilpailussa. Samalla hän otti uransa ensimmäisen kansainvälisen arvokisamitalin. Takaa-ajossa hän oli seitsemäs.

Invenius saavutti alle 23-vuotiaiden EM-kilpailuissa hopeaa pikakilpailussa ja takaa-ajossa 2022. Saman vuoden alle 23-vuotiaiden MM-kilpailuissa hän sai hopeaa pikakilpailussa ja oli viides normaalimatkalla.

Invenius sijoittui Milanon ja Cortinan olympialaisissa 2026 yhteislähdössä yhdeksänneksi, normaalimatkalla 11:nneksi, takaa-ajossa 22:nneksi, pikakilpailussa 40:nneksi ja viestissä seitsemänneksi.

Invenius debytoi IBU-Cupissa kaudella 2018–2019. Parhaimmillaan hän on sijoittunut kymmenenneksi Idren kaudenavausviikonlopun jälkimmäisessä pikakilpailussa. Samalla kaudella hän kilpaili ensimmäistä kertaa myös IBU Juniorcupissa. Inveniuksen paras Juniorcupin sijoitus on 18:s Lenzerheiden pikakilpailusta. 

Invenius kilpaili maailmancupissa ensimmäisen kerran Oslossa kaudella 2021–2022. Ensimmäiset maailmancupin pisteensä hän sai oltuaan 23:s Nové Měston pikakilpailussa kaudella 2022–2023. Kymmenen parhaan joukkoon hän sijoittui ensimmäisen kerran oltuaan kymmenes Antholzin yhteislähtökilpailussa kaudella 2023–2024. Hän sijoittui samalla kaudella Suvi Minkkisen kanssa kolmanneksi Oslon parisekaviestissä. Henkilökohtaisilla matkoilla hän on ollut parhaimmillaan seitsemäs Ruhpoldingn normaalimatkalla kaudella 2024–2025.

## Lähteet
*
Plumps!

**Plumps** (eng. Splash!) on Heikki Prepulan lyhytanimaatioelokuva, joka on valmistettu vuonna 1997. Elokuvassa Kössi Kenguru saapuu meren rannalle ja haluaa kovasti pienelle palmusaarelle lekottelemaan. Kalat estävät Kössin yritykset päästä saarelle. Kekseliäs siili saapuu rannalle ja asiat alkavat pikkuhiljaa selvitä. Elokuva on esitetty kaksi kertaa televisiossa.

## Elokuvan tekijät
* Ohjaus, käsikirjoitus, kuvaus, animaatio, äänitys, tuottaja & tuotanto: Heikki Prepula
* Leikkaus: Matti Markkanen
* Musiikki: Marko Tuominen ja Jaakko Prepula

## Televisioesitykset

## Lähteet
Walkerinpesukarhukoira

**Walkerinpesukarhukoira** () on yhdysvaltalainen koirarotu. FCI ei ole virallisesti tunnustanut sitä, mutta Suomen Kennelliitto sitä vastoin on. Suomenkielisen rotumääritelmän mukaan se olisi Yhdysvalloissa kaikkein suosituin *coonhound*- eli pesukarhukoirarotu.

## Ulkonäkö
Kallo on leveä ja keskipitkä, otsapenger kohtuullinen. Silmät ovat suuret, väriltään joko tummanruskeat tai mustat. Korvat ovat keskipitkät, riippuvat, hieman kiertyvät ja melko matalalle kiinnittyneet. Kuono on melko kulmikas ja keskipitkä. Kirsun väri on aina musta. Selkä on vahva, keskipitkä ja lihaksikas. Ylälinja voi olla joko vaakasuora tai hieman takaosaa kohti laskeva. Häntä on sapelinmuotoinen, kohtuullisen pitkä ja korkea-asentoinen. Se kapenee hännänpäätä kohti ja kaartuu tyylikkäästi ylös. Karvapeite on lyhyt, sileä ja kiiltävä. Sen tulee olla riittävän tiheä suojaamaan ihoa. Väritys on kolmivärinen (tricolor): musta punaruskein ja valkoisin merkein. Hallitseva väri on joko valkoinen tai musta; jälkimmäisessä tapauksessa musta muodostaa "manttelin" tai "satulan" selän alueelle. Ns. "ticking" eli pilkutus valkoisella alueella hyväksytään, jolloin pilkutuksen väri voi olla joko musta tai punaruskea. Uroksen säkäkorkeus vaihtelee 56–68,5 cm ja nartun 51–63,5 cm välillä.

## Luonne ja käyttäytyminen

Walkerinpesukarhukoira on älykäs, aktiivinen, valpas, rohkea ja miellyttävä. Työssään se on innokas ja kestävä. Sillä on luontaisesti voimakas riistavietti.

Rotu kuuluu amerikkalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Walkerinpesukarhukoiralla metsästetään erityisesti pesukarhua ja opossumia.

## Alkuperä
1700-luvun puolivälissä virginialainen Thomas Walker vaikutti suuresti rodun kehitykseen ja jalostukseen. Vuonna 1742 hän toi maahan englanninkettukoiria, joista myöhemmin kehittyi walkerinkettukoira. 1800-luvulla kantaan risteytettiin tennesseeläisiä koiria. Näin syntynyt rotu muistutti ulkoisesti yhä kettukoiraesi-isiään, mutta sen luonne oli muuttunut sinnikkäämmäksi.

Alun perin walkerinpesukarhukoira luokiteltiin englanninpesukarhukoiran muunnokseksi, kunnes vuonna 1945 se tunnustettiin omaksi rodukseen. Alkuperäisen nimen sana "treeing" viittaa metsästyskoiraan, joka ajaa riistan puuhun ja jää sitten puun eteen haukkumaan niin kauaksi aikaa, kunnes metsästäjä ehtii paikalle.

### Running walker coonhound
Ns. *Running Walker Coonhound* eli *Running Treeing Walker* on rodun pienikokoisempi ja nopeampi variaatio.

### Historia Suomessa
Vuonna 2019 rekisteröitiin Suomen ensimmäinen walkerinpesukarhukoirauros, joka tuotiin maahan Ruotsista. Seuraavana vuonna rekisteröitiin narttu, joka oli sekin kotoisin Ruotsista.

## Lähteet
Daeodon

**Daeodon** on sukupuuttoon kuollut entelodontteihin kuuluva sorkkaeläinsuku, jonka fossiileja on löydetty laajalta alueelta Yhdysvalloissa. Sukuun luetaan vain yksi laji, ***Daeodon shoshonensis***, ja se eli myöhäiseltä oligoseenilta varhaiselle mioseenille. Se oli paitsi heimonsa viimeinen laji, myös heimon suurin laji. *Daeodon* saattoi kasvaa noin 3,4 metriä pitkäksi ja 2,4 metriä korkeaksi. Pelkästään kallolla saattoi olla pituutta yli 1,5 metriä. Eläin painoi arviolta noin 900 kiloa. *Daeodonin* jalat olivat varsin pitkät ja tukevat, ja sen ruumis oli sikamainen. Sillä oli entelodonteille tyypillisiä luisia kyhmyjä leuan alla ja naaman sivussa, ja ne saivat eläimen näyttämään jättimäiseltä pahkasialta. *Daeodon* söi lähellä maata ja sen pitkä kuono korvasi sen lyhyen kaulan. Sen leukalihakset olivat hyvin voimakkaat. Hampaat osoittavat, että *Daeodon* oli kaikkiruokainen, ja söi myös raatoja. Raadonsyöntiin viittaavat myös samanaikaisten eläinten luista löydetyt hampaanjäljet.

## Lähteet
Taitoluistelun Euroopan-mestaruuskilpailut 2019

**Vuoden 2019 [[taitoluistelun Euroopan-mestaruuskilpailut]]** järjestettiin Minskissä, Valko-Venäjällä 21.–27. tammikuuta 2019.

## Mitalistit
### Miehet

### Naiset

### Pariluistelu

### Jäätanssi

### Mitalitaulukko

## Lähteet
Mendocinon piirikunta

**Mendocinon piirikunta** () on Yhdysvaltojen Kalifornian osavaltiossa sijaitseva piirikunta. Sen väkiluku oli 87&nbsp;841 vuonna 2010, ja sen pinta-ala on 10&nbsp;040 neliökilometriä. Piirikunnan hallintokeskus Ukiah on myös sen suurin kaupunki.

## Asukkaat
Piirikunnan asukkaista 66,4 prosenttia on valkoisia ja 24 prosenttia latinalaisamerikkalaisia. 20,8 prosenttia puhuu muita kieliä kuin englantia. 91,9 prosenttia asukkaista on Yhdysvaltain kansalaisia. Piirikunnan väestön keski-ikä on 42,3 vuotta.

## Kuvia piirikunnasta

Tiedosto:Fort Bragg California aerial view.jpg|Fort Braggin kaupunki.
Tiedosto:MacKerricher Beach.jpg|Ranta MacKerricher State Parkissa.


## Lähteet

## Aiheesta muualla
Ampumahiihdon nuorten maailmanmestaruuskilpailut 2015

**[[Ampumahiihdon nuorten maailmanmestaruuskilpailut]] 2015** järjestettiin Valko-Venäjän Raubitšissa, Minskin läheisyydessä helmikuussa 2015. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa. 

## Kilpailuohjelma
Kilpailuissa oli 16 eri kilpailutapahtumaa. 







### Lyhenteet

## Tulokset
### Miehet, alle 22
#### 15 km normaalimatka



**Päivämäärä**: 19. helmikuuta



#### 10 km pikakilpailu



**Päivämäärä**: 21. helmikuuta



#### 12,5 km takaa-ajo



**Päivämäärä**: 22. helmikuuta



#### 4x7,5 km viesti



**Päivämäärä**: 24. helmikuuta



### Naiset, alle 22
#### 12,5 km normaalimatka



**Päivämäärä**: 19. helmikuuta



#### 7,5 km pikakilpailu



**Päivämäärä**: 21. helmikuuta



#### 10 km takaa-ajo



**Päivämäärä**: 22. helmikuuta



#### 3x6 km viesti



**Päivämäärä**: 24. helmikuuta



### Miehet, alle 19
#### 12,5 km normaalimatka



**Päivämäärä**: 18. helmikuuta



#### 7,5 km pikakilpailu



**Päivämäärä**: 20. helmikuuta



#### 10 km takaa-ajo



**Päivämäärä**: 22. helmikuuta



#### 3x7,5 km viesti



**Päivämäärä**: 23. helmikuuta



### Naiset, alle 19
#### 10 km normaalimatka



**Päivämäärä**: 18. helmikuuta



#### 6 km pikakilpailu



**Päivämäärä**: 20. helmikuuta



#### 7,5 km takaa-ajo



**Päivämäärä**: 22. helmikuuta



#### 3x6 km viesti



**Päivämäärä**: 23. helmikuuta



## Mitalitaulukko

## Lähteet
Pesukarhukoira

**Pesukarhukoira** on yhdysvaltalainen koirarotutyyppi, joka muodostaa ajavien koirien "alaryhmän". Nimensä mukaisesti kyseisiä rotuja käytetään ennen kaikkea pesukarhun metsästykseen.

* Englanninpesukarhukoira eli Punatäplikäs pesukarhukoira
* Mustaruskea pesukarhukoira
* Punainenpesukarhukoira
* Sininenpesukarhukoira
* Walkerinpesukarhukoira

Suomen Kennelliitto käyttää nimitystä pesukarhukoira kuvaamaan virallisesti vain yhtä rotua, mustaruskeaa pesukarhukoiraa. Tämä voi aiheuttaa sekaannusta, koska englanniksi vastaava nimitys pitää sisällään kaikki viisi pesukarhukoirarotua.

Jotkin lähteet sisällyttävät myös plottinajokoiran ja tennesseenajokoiran kyseisen roturyhmän alle, vaikka ensiksi mainittu jalostettiin alun perin suurriistan metsästykseen ja jälkimmäisellä metsästetään kaikenlaista riistaa.

## Lähteet
Joaquín Royo Pérez

**Pyhä Joaquín Royo Pérez O.P.** (myös **Joachim Royo Pérez**; lokakuu 1691 Teruel, Espanja – 28. lokakuuta 1748 Fu-tsheu, Kiina) oli espanjalainen dominikaani, lähetystyöntekijä, pappi, pyhimys ja marttyyri. Hänet lähetettiin Kiinaan autuaan Peter Sanzin kanssa, hänet vihittiin papiksi siellä ja kuristettiin kuoliaaksi vankilassa hirvittävien julmuuksien jälkeen. Paavi Leo XIII julisti hänet kunnianarvoisaksi 6. tammikuuta 1893 ja autuaaksi 14. toukokuuta 1893, Johannes Paavali II julisti hänet pyhimykseksi 1. lokakuuta 2000, ja hänen muistopäiväänsä vietetään joko 28. lokakuuta tai yhtenä Kiinan marttyyreistä 28. syyskuuta.

## Lähteet
Kreikanajokoira

**Kreikanajokoira** () on kreikkalainen koirarotu. Se on toistaiseksi ainoa kreikkalainen rotu, joka on saavuttanut FCI:n virallisen tunnustuksen.

## Ulkonäkö
Kreikanajokoira on keskikokoinen ja vahva metsästyskoira. Pää on pitkä, kallo taaksepäin laskeva. Otsa on melko leveä, otsapenger ei ole kovin korostunut. Silmät ovat keskikokoiset ja ruskeat. Korvat ovat riippuvat, keskipitkät, litteät ja kärjistään pyöreähköt. Kuono on joko pidempi tai yhtä pitkä kuin kallo. Kirsu on musta. Sekä leikkaava että tasapurenta hyväksytään. Runko on 10 % säkäkorkeutta pidempi, ylälinja suora ja lanteessa hieman kaareva. Rintakehä on syvä, selkä suora ja pitkä. Vatsaviiva (alalinja) on hieman ylösvetäytynyt. Häntä on melko ylös kiinnittynyt, tyvestä paksu, ei kovin pitkä; sapelimainen koiran liikkuessa. Karvapeite on lyhyt, kovahko ja tiheä. Väritys on aina musta ruskein merkein (black & tan), mutta pieni valkea laikku rinnassa hyväksytään. Uroksen säkäkorkeus on 47–55 cm ja nartun 45–53 cm, joskin 2 cm:n poikkeavuus suuntaan tai toiseen sallitaan. Paino sukupuolia erikseen määrittelemättä on 17–20 kg. Rotukohtaisessa "pisteytyksessä" eniten painoarvoa annetaan yleisvaikutelmalle ja raajoille ja toiseksi eniten päälle ja rungolle. 

Image:Hellenic Hound aka Hellinikos Ichnilatis 2.JPG|Näyttelykehässä, häntä sapelimaiselle kaarelle nostettuna
Image:Hellenic Hound aka Hellinikos Ichnilatis.jpg|Näyttelykehän ulkopuolella, häntä "levossa"


## Luonne ja käyttäytyminen
Tyypillinen kreikanajokoira on eloisa, tarmokas, kestävä ja innokas. Se tunnetaan hyvästä hajuaististaan. Se voi metsästää sekä yksin että ajueessa. Se on sopeutunut työskentelemään yhtä lailla sekä alangoilla että vuoristoissa, vaikeakulkuiset maastot mukaan lukien.

## Alkuperä
Rodun väitetään olleen olemassa jo tuhansien vuosien ajan ja polveutuvan muinaisista Etelä-Kreikassa Peloponnesoksen alueella vaikuttaneista jäniskoirista (*lagonikoi kynes*). Nämä koirat levittäytyivät antiikin aikaan merenkävijöiden mukana ja kolonialismin myötä laajoille alueille. Kreikassa rotu jäi vuoristoisen maaston takia eristyksiin ja välttyi sen vuoksi muiden rotujen vaikutteilta, säilyen muuttumattomana vuosisatojen ajan. Koska muinainen Kreikka käsitti nykyistä huomattavasti laajemman alueen, se kuitenkin vaikutti osaltaan monien muiden balkanilaisten mustaruskeiden ja kolmiväristen ajokoirarotujen syntyyn. FCI hyväksyi rodun alustavasti jo vuonna 1959, mutta täyden tunnustuksen se sai vasta vuonna 1996.

Kreikassa tunnetaan myös epävirallinen kolmivärinen (tricolor) muunnos (*Tríchromos Ellinikós Ichnilátis*), joka on kotoisin Lakonian eli Spartan alueelta eteläiseltä Peloponnesokselta.

## Lähteet
Jaspi

**Jaspi** on tarhaomenapuun (*Malus domestica*) lajike, jonka omenat kypsyvät myöhään syksyllä. Se kasvaa voimakkaasti ja tuottaa jo nuorena satoa.  Hedelmät ovat isoja tai keskikokoisia. Maku on mausteinen, makea ja miedon happoinen. Hedelmän kuoren pohjaväri on keltainen, mutta punainen pintaväri peittää sen suurelta osin.

Jaspi on jalostettu Suomen Piikkiössä risteyttämällä Lobo ja Huvitus.

## Lähteet
Pesukarhukoira (koirarotu)

**Pesukarhukoira** eli **mustaruskea pesukarhukoira** () on yhdysvaltalainen koirarotu. Se on toistaiseksi ainoa FCI:n tunnustama *coonhound*- eli pesukarhukoirarotu.

## Ulkonäkö
Rotu on kookas, ketterä ja voimakasrakenteinen. Kallo on soikeahko, otsapenger keskivoimakas. Silmät ovat lähes pyöreät, ja niiden väritys vaihtelee hasselpähkinänruskeasta tummanruskeaan. Korvat ovat pitkät, laskoksina riippuvat, alas ja taakse kiinnittyneet. Kirsu on musta. Purenta on aina leikkaava. Runko on suunnilleen yhtä pitkä kuin säkäkorkeus. Selkä on voimakas ja vaakasuora. Häntä on aavistuksen selkälinjan alapuolelle kiinnittynyt. Karvapeite on lyhyt ja tiheä. Ainut sallittu väritys on black & tan (musta punaruskein merkein), jossa musta on sävyltään hiilenmusta. Urosten säkäkorkeus vaihtelee 63,5–68,5 cm ja narttujen 58–63,5 cm välillä.

## Luonne ja käyttäytyminen
Pesukarhukoira on luonteeltaan ystävällinen ja avoin. Sen pitää tulla toimeen muiden koirien kanssa jäljestyksen aikana. Sitä käytetään erityisesti jäljestykseen, riistan puuhun ajamiseen ja puussa olevan riistan ilmaisuun (josta käytetään englanniksi termiä "treeing"). Pesukarhu ja opossumi ovat sen pääasiallista riistaa, minkä lisäksi sitä käytetään myös peuran, puuman ja karhun metsästykseen. Haastavammatkaan maastot eivät ole este sen työskentelylle. 

## Alkuperä

Yhdysvaltoihin saapuneet uudisraivaajat totesivat, ettei heillä vielä ollut saatavilla pesukarhun metsästykseen tarkoitettua koirarotua. Niinpä he risteyttivät keskenään eteläisissä osavaltioissa ketun metsästykseen käytettyjä kettukoiria (joidenkin lähteiden mukaan virginiankettukoiria) ja kookkaampia vihikoiria, sekä mahdollisesti myös muita eurooppalaisia ajokoiria. Toisaalta rodun mainitaan polveutuvan myös talbot houndista. American Kennel Club tunnusti rodun vuonna 1945. Myös FCI tunnusti sen virallisesti jo vuonna 1945, mutta ensimmäinen rotumääritelmä julkaistiin vasta vuonna 1991.

## Kuuluisia rodunedustajia
* *Lou*, koira jolla on nykyisin elossa olevista koirista virallisesti maailman pisimmät korvat

## Lähteet
Rjazanin rykmentin kirkko

**Rjazanin rykmentin kirkko** oli Haminassa sijainnut ortodoksinen kirkko, joka rakennettiin 1740-luvulla Haminan siirryttyä Turun rauhassa Venäjälle. Kaupungin valtauksen ja sitä seuranneiden muuttoliikkeiden seurauksena kaupungin valtauskonnoksi oli noussut ortodoksisuus, minkä myötä alueelle rakennettiin uusia kirkkoja. Rjazanin rykmentin kirkko rakennettiin ensisijaisesti Rjazanin rykmentin käyttöön, mutta se palveli varuskunnan lisäksi myös siviiliväestöä.

Kirkko oli yksinkertaisen suorakaiteen muotoinen puukirkko, jonka julkisivu oli arkeologisten tutkimusten perusteella maalattu luultavasti punamullalla. Se sijaitsi rantaportin lähellä olevan makasiinin ja Isoympyräkadun välisellä aukiolla, joka tunnettiin 1900-2000-luvuilla Rykmenttikenttänä.

Kirkon eteisosassa ja lounaispuolella sijaitsi pieni ortodoksinen hautausmaa, johon kuului ainakin 35 hautaa. Näistä vanhimmat sijaitsivat kirkon eteisen lattian alla. Arkeologisissa tutkimuksissa on selvinnyt, että haudoista neljä kuului aikuisille ja loput 31 alle kuusivuotiaille lapsille.

Kirkko paloi vuonna 1821, eikä sitä rakennettu uudestaan. Kirkon käytössä ollut tontti pysyi rakentamattomana 1900-luvun alkuun saakka.

## Lähteet
Poitevin (koira)

**Poitevin**, aiemmin **yläpoitounajokoira** (), on ranskalainen koirarotu. 

## Ulkonäkö

Poitevin tuo ensinäkemältä mieleen ajokoiran ja vinttikoiran risteytyksen, ja sen lempinimi onkin "ranskalaisten ajokoirien vinttikoira". Se on ulkonäöllisiltä piirteiltään erityisen hienostunut, ja yhtä aikaa sekä tyylikäs, voimakas että keveästi liikehtivä. Pää on pitkä ja kapea. Kallo on melko litteä, otsapenger erittäin vähäinen. Silmät ovat suuret ja väriltään ruskeat. Korvat ovat riippuvat, keskikokoiset ja ohuet. Kuono on pitkä ja hieman kyömy, kirsu suuri ja leveä. Kaula on pitkä ja jalomuotoinen. Rintakehä on pitkä ja erittäin syvä, selkä tiivis ja hyvin lihaksikas. Alalinja on hieman kohoava. Häntä on ohut, keskipitkä ja hieman kaartuva. Karvapeite on lyhyt ja kiiltävä. Väreistä yleisempi on kolmivärinen (tricolor), joka esiintyy joko mustalla satulalla tai suurin mustin laikuin. Toinen sallittu väritys on huomattavasti harvinaisempi valko-oranssi. Urosten säkäkorkeus vaihtelee 62–72 cm ja narttujen 60–70 cm välillä.

## Luonne ja käyttäytyminen
Poitevin työskentelee yleensä ajueissa. Se tunnetaan "itkevästä" haukustaan, jota kutsutaan ranskaksi termillä *hurleur*. Sitä käytetään suurriistan, etupäässä villisian ja kauriin, metsästykseen.

## Alkuperä
*Poitevin* merkitsee "poitoulaista" tai "Poitousta peräisin olevaa", ja tarkemmin ottaen rotu on peräisin Poitiersin alueelta. Se on yksi Ranskan vanhimmista ajokoirista. 1600-luvun lopulla tai 1700-luvun alussa markiisi François de Larrye risteytti Ranskan kruununprinssin omistamien ajokoirien jälkeläisiä englanninhirvikoirien kanssa. Lopputuloksena oli koira, joka soveltui suden metsästykseen. Alun perin jalostuslinjoja tai ns. kantarotuja oli kolme: larrye, montemboeuf ja céris. Kaksi jälkimmäistä olivat yleensä väriltään valko-oransseja. Larrye-muunnos osoittautui metsästysominaisuuksiltaan kahta muuta paremmaksi, ja se olikin jalostuksessa kahta muuta kantarotua merkittävämpi. Koska jalostukseen oli käytetty sekä ranskalaisia että englantilaisia ajokoiria, alkoivat ranskalaiset kutsua rotua "bastardiksi" (*bâtard*). Kun de Larrye mestattiin giljotiinilla vuonna 1793, kuoli poitevin lähes sukupuuttoon.

1800-luvun alussa de la Besge de Montmorillonin veljekset jatkoivat jalostusta muutaman jäljelle jääneen yksilön avulla. Vuonna 1842 rabies kuitenkin tappoi valtaosan heidän koiristaan, minkä vuoksi he toivat kettukoiria Englannista rodun elvytystä varten vuonna 1844. 1800-luvun aikana jalostukseen käytettiin erityisen paljon urosta nimeltä Traveller, ja sen sanotaan olevan lähes kaikkien poitevinien esi-isä. Maailmansotien aikaan rotu oli jälleen kuolla sukupuuttoon ja myös tällä kertaa tilanne korjattiin risteytyksillä englanninkettukoirien kanssa. 

FCI tunnusti rodun vuonna 1963. Vuonna 2015 Tšekistä tuotiin Suomeen ensimmäinen rodunedustaja.

## Lähteet
Jaakko Ranta

**Jaakko Ranta** (s. 1. elokuuta 1997) on suomalainen ampumahiihtäjä. Ranta kuuluu Suomen ampumahiihtomaajoukkueeseen. Seuratasolla Ranta edustaa Tuusulan Voima-Veikkoja. 

Ranta saavutti nuorten euroopanmestaruuskilpailuissa vuonna 2018 kultaa sekapariviestissä yhdessä Jenni Keräsen kanssa. Ranta on myös normaalimatkan suomenmestari vuodelta 2017. Rannan maailmancup-debyytti tapahtui maaliskuussa 2017 Holmenkollenilla. Hän on kilpaillut maailmancupissa myös kaudella 2018–2019. Ranta saavutti ampumahiihdon nuorten maailmanmestaruuskilpailuissa 2019 6. sijan pikakilpailussa. Nuorten euroopanmestaruuskilpailuissa Rannan paras sijoitus oli takaa-ajon 4. sija. Ranta valittiin Suomen joukkueeseen ampumahiihdon maailmanmestaruuskilpailuihin 2019, jossa Ranta kilpaili miesten viestin avausosuuden. Hänen paras maailmancup sijoitus on 38. takaa-ajosta kaudella 2021-2022 Kontiolahdella. Samaa sijoitusta Ranta sivusi Otepäässä pikakilpailussa samalla kaudella. 

## Lähteet
Rhabdolichops

**Rhabdolichops** on lasiveitsikalojen heimoon (Sternopygidae) kuuluva kalasuku.

## Lajit

* *[[Rhabdolichops caviceps]]* (Fernández-Yépez, 1968)
* *[[Rhabdolichops eastwardi]]* (Lundberg & Mago-Leccia, 1986)
* *[[Rhabdolichops electrogrammus]]* (Lundberg & Mago-Leccia, 1986)
* *[[Rhabdolichops jegui]]* (Keith & Meunier, 2000)
* *[[Rhabdolichops lundbergi]]* (Correa, Crampton & Albert, 2006)
* *[[Rhabdolichops navalha]]* (Correa, Crampton & Albert, 2006)
* *[[Rhabdolichops nigrimans]]* (Correa, Crampton & Albert, 2006)
* *[[Rhabdolichops stewarti]]* (Lundberg & Mago-Leccia, 1986)
* *[[Rhabdolichops troscheli]]* (Kaup, 1856)
* *[[Rhabdolichops zareti]]* (Lundberg & Mago-Leccia, 1986)

## Lähteet
Anssi Miettinen

**Anssi Miettinen** on suomalainen toimittaja. Hän on *[[Helsingin Sanomat|Helsingin Sanomien]]* talousjournalismiin erikoistuneen HS Visio -toimituksen esihenkilö. Hän on toiminut aiemmin HS:n featuretoimituksen esihenkilönä (2014–2024) ja Nuorsuomalaisen Sanomalehtimiesyhdistyksen puheenjohtajana (2012–2025).

Vuonna 2002 Miettinen kirjoitti toimittaja Tuomo Pietiläisen kanssa teleyhtiö Soneran harjoittamasta urkinnasta. *Helsingin Sanomissa* 11. lokakuuta 2002 julkaistu juttu sai Bonnierin suuren journalistipalkinnon sekä tiedonjulkistamisen valtionpalkinnon. Miettinen sai myös Lumilapio-palkinnon.

## Lähteet
Griffon bleu de gascogne

**Griffon bleu de gascogne**, sananmukaisesti "sininen gascognengriffoni", on ranskalainen koirarotu. Vuonna 2018 se oli Ranskassa 12. suosituin paikallinen rotu - listauksessa se on 13. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi. Rotu on kuitenkin sinisistä gascognelaisista ajokoiraroduista (griffon bleu de gascogne, isogascognenajokoira, pienigascognenajokoira ja gascognenbassetti) harvinaisin ja mahdollisesti jopa kaikista ranskalaisista ajokoirista harvinaisin.

## Ulkonäkö

Griffon bleu de gascogne on maatiaismainen ja tukevarakenteinen. Kallo on hieman kaareva, otsapenger ei kovin korostunut. Silmät ovat soikeat ja väriltään tumman kastanjanruskeat. Korvat ovat riippuvat ja sopusuhtaisesti kiertyneet. Kuononsilta on joko hieman kaareutunut tai suora. Kirsu on suuri ja musta. Purenta on leikkaava. Selkä on lyhyt ja lujarakenteinen. Alalinja on hieman ylösvetäytynyt. Koira kantaa häntäänsä sapelin muodossa. Karvapeite on karkea, kova ja pörröinen. Väritys koostuu mustista ja valkoisista laikuista ja täplityksestä, antaen liuskeensinisen vaikutuksen. Silmien yläpuolella, poskissa, huulissa, korvien sisäpuolella, raajoissa ja hännän alla on tan-merkit. Urosten säkäkorkeus vaihtelee 50–57 cm ja narttujen 48–55 cm välillä.

## Luonne ja käyttäytyminen
Rotu on valpas, jopa levoton, ja omistajaansa kiintyvä. Sitä kuvaillaan monikäyttöiseksi metsästyskoiraksi, joka soveltuu sekä jäniksen metsästykseen että villisian jäljitykseen.

## Alkuperä
Rotu sai alkunsa kun Pyreneitten alueella risteytettiin keskenään griffoni - todennäköisesti korthalsingriffoni - ja pienigascognenajokoira. Se ehti lähes kuolla sukupuuttoon, mutta sittemmin sen elvytys on tuottanut tulosta.

## Lähteet

## Katso myös
*Griffon fauve de bretagne